Foto: AP Barak va Mishel Obama Chikagoda yangi ishchi o‘rinlar yaratishga 2 million dollar ajratadigan bo‘lishdi. CNN shu haqida xabar berdi. "Mishel va men yozgi ishga joylashuv dasturi bo‘yicha 2 million dollar ajratamiz", - dedi Obama. Uning so‘zlariga ko‘ra, to‘rt yildan keyin Chikagodagi Jonson parkida ixtisoslashtirilgan muzey-markaz ochiladi. U ham prezident kutubxonasi, ham Obama fondi shtab-kvartirasi sifatida xizmat ko‘rsatadi. "Biroq biz to‘rt yil kuta olmaymiz, shuning uchun Mishel bilan hozirning o‘zidanoq yordamga bel bog‘lashga qaror qildik", - deya qo‘shimcha qildi sobiq prezident.